অর্জুন চক্রবর্তী

অর্জুন চক্রবর্তী (জন্ম ৫ মার্চ ১৯৯০) একজন ভারতীয় বাঙালি চলচ্চিত্র এবং টেলিভিশন অভিনেতা। ২০১০ সালের ২৮ জুন থেকে ২০১১ সালের ১লা এপ্রিল স্টার জলসায় প্রচারিত বাংলা মিউজিক্যাল টিভি সিরিজ গানের ওপারেতে গোরার চরিত্রে অভিনয় করার জন্য এবং ড্রামা-রোম্যান্স-কমেডি টিভি সিরিজ জামাই রাজাতে (২০১৭-২০১৮) তিনি ঈশান চ্যাটার্জির ভূমিকায় অভিনয় করার জন্য বেশ পরিচিতি লাভ করেছেন। তিনি এমন এক পরিবারের সন্তান যারা বাঙালি সাংস্কৃতিক অঙ্গনের সাথে বংশ ক্রমে জড়িত, তিনি জোছন দস্তিদার এবং চন্দ্রা দস্তিদার (তাঁর পিতামহ বড় জেঠু এবং জেঠিমা), বিজন ভট্টাচার্য (তাঁর পিতামহ বড় জেঠু), জগদীশ চন্দ্র চক্রবর্তী এবং মনিকা চক্রবর্তী (তাঁর ঠাকুরদা এবং ঠাকুমা) এবং তাঁর বাবা সব্যসাচী চক্রবর্তী এবং মা মিঠু চক্রবর্তী। তিনি ২০১২ সালে সুদেষ্ণা রায় ও অভিজিৎ গুহর বাপি বাড়ি যা চলচ্চিত্রে আত্মপ্রকাশ করেন। অর্জুন তার শিক্ষাজীবন শুরু করেন অ্যাসেম্বলি অফ গড চাৰ্চ স্কুল, পার্ক স্ট্রিট এ ভর্তির মাধ্যমে। তিনি সেন্ট জেভিয়ার'স কলেজ, কলকাতা থেকে মাস কমিউনিকেশন ও ভিডিওগ্ৰাফি বিষয়ে স্নাতক ডিগ্রি অর্জন করেন। অর্জুন ১৯৯০ সালের ৫ই মার্চ কলকাতা, পশ্চিমবঙ্গ, ভারতে জন্মগ্রহণ করেন। তার বেড়ে ওঠা কলকাতায়। তার ভাই হলেন অভিনেতা গৌরব চক্রবর্তী। দীর্ঘদিন যাবৎ তার শ্রীজা সেনের সঙ্গে বন্ধুত্ব ও প্রেমের সম্পর্ক ছিল, তিনি তার স্কুল বন্ধু ছিলেন। তিনি ১০ মার্চ ২০১৬ সালে শ্রীজার সাথে বিবাহবন্ধনে আবদ্ধ হন। কিন্তু তাদের বাগদান সম্পন্ন হয় ৬ই জুন ২০১৭ সালে। তার একটি কন্যা সন্তান রয়েছে। তার নাম অবন্তিকা। অর্জুন ২০১০ সালে স্টার জলসার মিউজিক্যাল টিভি সিরিজ গানের ওপারের মাধ্যমে ছোটপর্দায় আত্মপ্রকাশ করেন। সেখানে তিনি গোরার ভূমিকায় অভিনয় করে বেশ পরিচিতি লাভ করেন। ২০১২ সালে তিনি সুদেষ্ণা রায় ও অভিজিৎ গুহর বাপি বাড়ি যা চলচ্চিত্রের মাধ্যমে রূপালী পর্দায় আত্মপ্রকাশ করেন। ২০১৭ সালে জি বাংলার ড্রামা-রোম্যান্স-কমেডি টিভি সিরিজ জামাই রাজাতে অভিনয়ের মাধ্যমে ছোটপর্দায় ফিরে আসেন। সেখানে তিনি ঈশান চ্যাটার্জির ভূমিকায় অভিনয় করে জনপ্রিয়তা লাভ করেন। এছাড়াও তিনি ২০০০ সালে ডিডি বাংলার সত্যজিতের প্রিয় গল্প (টলিউডে তাড়িনীখুড়ো) টেলিফিল্মে শিশু শিল্পী হিসেবে অভিনয় করেন। "গসিপ ভাল লাগে না! আমি নিজে পারফেক্ট নই, লোককে জাজ করব কী করে?: অর্জুন চক্রবর্তী"। unishkuri.in (ইংরেজি ভাষায়)। সংগ্রহের তারিখ ২০২৪-০৪-২২।  "The Telegraph - Calcutta (Kolkata) | Entertainment | The sound of music The lead pair ofStar Jalsha's mega Gaaner Oparey."। web.archive.org। ২০১০-০৮-২০। Archived from the original on ২০১০-০৮-২০। সংগ্রহের তারিখ ২০২৪-০৪-২২। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link) "'রাশি' ও 'অগ্নিপরীক্ষা'র পর 'জামাই রাজা'"। banglanews24.com। ২০১৭-০৬-১৯। সংগ্রহের তারিখ ২০২৪-০৪-২২।  "Arjun Chakrabarty's Special Wish For His Wife On Her Birthday Will Melt Your Heart"। www.spotboye.com। সংগ্রহের তারিখ ২০২৪-০৪-২৩।  "Arjun Chakrabarty:ষষ্ঠ বিবাহবার্ষিকী, স্ত্রী সৃজাকে কোলে আগলে ছবি পোস্ট অর্জুনের"। Hindustantimes Bangla। সংগ্রহের তারিখ ২০২৪-০৪-২৩।  "সরস্বতী পুজোয় প্রথমবার মেয়ের মুখ দেখালেন অর্জুন! এদিন হাতেখড়ি দিল নায়কের কন্যা"। Hindustantimes Bangla। ২০২৩-০১-২৬। সংগ্রহের তারিখ ২০২৪-০৪-২৩।  "Actor Arjun Chakrabarty turns emotional; shares 'Gaaner Oparey' memories"। The Times of India। ২০২০-০৯-০৯। আইএসএসএন 0971-8257। সংগ্রহের তারিখ ২০২৪-০৪-২২।  "Arjun Chakraborty is back on television"। The Times of India। ২০১৮-০২-১১। আইএসএসএন 0971-8257। সংগ্রহের তারিখ ২০২৪-০৪-২২।  "Here's how Arjun Chakraborty became a part of Satyakam"। The Times of India। আইএসএসএন 0971-8257। সংগ্রহের তারিখ ২০২৪-০৪-২২।  "কেমন ছিল সত্যকাম হয়ে ওঠার অভিজ্ঞতা, বললেন অর্জুন চক্রবর্তী"। Indian Express Bangla। ২০১৮-১০-১২। সংগ্রহের তারিখ ২০২৪-০৪-২২।  ইন্টারনেট মুভি ডেটাবেজে অর্জুন চক্রবর্তী (ইংরেজি) উইকিমিডিয়া কমন্সে অর্জুন চক্রবর্তী সংক্রান্ত মিডিয়া রয়েছে।